**Ammatillisen koulutuksen järjestäjien esitykset suoritepäätöksellä kohdennettavien opiskelijavuosien määrästä**

**Taustaa:**

Opetus- ja kulttuuriministeriö on laatinut suoritepäätöksen valmistelun pohjaksi ehdotuksen tavoitteellisten opiskelijavuosien kohdentamisesta ottaen huomioon alueelliset, valtakunnalliset ja toimialakohtaiset tarpeet. Teknisenä aluejakona on käytetty järjestäjien kotimaakuntia. Työvoimakoulutuksen kohdentamisen osalta on kuultu työ- ja elinkeinoministeriötä ja ELY-keskuksia. Opiskelijavuosia koskevan alueellisen ehdotuksen lisäksi ministeriö toimittaa koulutuksen järjestäjille alustavan laskelman varainhoitovuoden 2018 rahoituksesta järjestämislupien opiskelijavuosien vähimmäismäärillä ja koulutuksen järjestäjän Tilastokeskukselle ilmoittamien vuoden 2016 tutkintotietojen perusteella laskettuna. Vuoden 2016 pohjakoulutustieto ei ole vielä käytettävissä, joten pohjakoulutustietona alustavassa laskelmassa käytetään vuoden 2015 tutkintojen pohjakoulutuksen mukaista jakaumaa. Lopullinen laskelma tehdään vuoden 2016 pohjakoulutustiedolla. Kaikki materiaalit löytyvät ministeriön nettisivuilta osoitteesta: http://minedu.fi/suoritepaatokset

Koulutuksen järjestäjiltä pyydetään palautetta suoritepäätöksessä jaettavien opiskelijavuosien alueellisessa kohdentamisessa käytettyjen kriteerien soveltuvuudesta ja niiden perusteella maakuntaan esitettävästä opiskelijavuosimäärästä.

Lisäksi koulutuksen järjestäjiltä pyydetään esitystä perusteluineen opiskelijavuosien tavoitteelliseksi määräksi siten, että esityksessä kuvataan, mikä osuus koulutuksen järjestäjän kotimaakuntaan suoritepäätöksessä kohdennettavasta opiskelijavuosimäärästä tulisi osoittaa järjestäjälle itselleen. Selkeästi useamman maakunnan väestön koulutustarvetta palvelevien koulutuksen järjestäjien tulee lisäksi esittää, mikä osuus näiden muiden maakuntien opiskelijavuosimäärästä tulisi osoittaa niille. Ministeriön ehdotuksessa ei ole otettu huomioon sitä, että jotkut koulutuksen järjestäjät toimivat osittain myös muualla kuin kotimaakunnassaan. Ministeriön ehdotus perustuu alueiden väestön sekä työ- ja elinkeinoelämän osaamistarpeen perusteella tehtyihin koulutustarvearvioihin. Niiden järjestäjien, joille on myönnetty työvoimakoulutuksen tehtävä, tulee esittää myös, mikä osuus niiden opiskelijavuosimäärästä kohdennetaan työvoimakoulutukseen.

Opetus- ja kulttuuriministeriö priorisoi koulutuksen järjestäjien esityksiä, jotka on valmisteltu ammatillisesta koulutuksesta annetun lain (531/2017) 124 §:n mukaisesti yhteistyössä muiden samalla alueella toimivien koulutuksen järjestäjien kanssa. Mikäli maakunnassa toimivien koulutuksen järjestäjien suuren määrän tai muun syyn vuoksi koko maakuntaa koskevan yhteisen esityksen toimittaminen ei ole mahdollista, esitys voidaan laatia maakuntaa suppeammalla alueella, kuten seutukunnassa tai työssäkäyntialueella, toimivien koulutuksen järjestäjien yhteisenä esityksenä.

Opetus- ja kulttuuriministeriö pyytää koulutuksen järjestäjiä antamaan edellä esitetyn palautteen sekä esityksen suoritepäätöksellä kohdennettavien opiskelijavuosien määrästä toimittamalla allekirjoitetun ja päivätyn esityksen opetus- ja kulttuuriministeriön kirjaamoon. Huomioikaa, että teidän tulee myös täyttää sähköinen lomake ja sisällön tulee olla yhdenmukainen ministeriöön lähetettävän version kanssa. Tarkemmat tiedot esityksen toimittamisesta kirjaamoon löytyvät nettisivuilta.

Esitys tulee toimittaa 17.11.2017 mennessä. Opetus- ja kulttuuriministeriö tekee koulutuksen järjestäjien opiskelijavuosia koskevien ehdotusten ja perusrahoituksen harkinnanvaraista korostusta koskevien hakemusten pohjalta varainhoitovuotta 2018 koskevan suoritepäätöksen 8.12.2017 mennessä.

**Vastausohjeet:**

Koulutuksen järjestäjän tulee erotella ja perustella esityksensä suoritepäätöksellä kohdennettavien opiskelijavuosien määrästä ministeriön valmistelussa käyttämän jaottelun mukaisesti:

1. Suoritepäätöksessä jaettava kohdentamaton opiskelijavuosimäärä
2. Työvoimakoulutukseen kohdennettava opiskelijavuosimäärä, ilman budjettiriihen lisäystä
3. Maahanmuuttajien koulutukseen kohdennettava opiskelijavuosimäärä
4. Lisäpanostus nuorisotyöttömyyden vähentämiseen ja osaamistarpeisiin vastaamiseen, budjettiriihen lisäys omaehtoiseen koulutukseen
5. Lisäpanostus nuorisotyöttömyyden vähentämiseen ja osaamistarpeisiin vastaamiseen budjettiriihen lisäys työvoimakoulutukseen

Esityksessä tulee olla mukana vain suoritepäätöksellä kohdennettavat opiskelijavuodet. Tämä tarkoittaa järjestämislupien mukaisen vähimmäismäärän ylittävää osuutta. Ministeriön tarkoitus on kohdentaa suoritepäätöksillä tässä vaiheessa yhteensä 15 000 opiskelijavuotta varainhoitovuodelle 2018.

**Ammatillisen koulutuksen järjestäjien esitykset suoritepäätöksellä kohdennettavien opiskelijavuosien määrästä**

**1. Koulutuksen järjestäjä:**

|  |  |
| --- | --- |
| Nimi: |  |
| Y-tunnus: |  |

**2. Koulutuksen järjestäjän yhteyshenkilö:**

|  |  |
| --- | --- |
| Etunimi |  |
| Sukunimi |  |
| Sähköposti |  |
| Osoite |  |
| Postinumero |  |
| Postitoimipaikka |  |
| Puhelin |  |

**3. Palaute ministeriön käyttämiin kriteereihin ja indikaattoreihin sekä ehdotukseen perusrahoituksen tavoitteellisten opiskelijavuosien määräksi:**

*Arvioikaa ministeriön alueellisessa kohdentamisessa käyttämien kriteerien soveltuvuutta ja maakuntaan esitettävää opiskelijavuosimäärää oman toiminta-alueenne näkökulmasta.*

|  |
| --- |
|  |

**Koulutuksen järjestäjän esitys suoritepäätöksellä kohdennettavien opiskelijavuosien määrästä**

**4. Koulutuksen järjestäjän esitys jaoteltuna**

*Merkitkää alle kuinka monta opiskelijavuotta kotimaakuntanne suoritepäätöksessä kohdennettavista opiskelijavuosien määrästä tulisi osoittaa teille järjestäjänä. Jos vastaatte selkeästi useamman maakunnan väestön koulutustarpeeseen, voitte esittää osuutenne myös toisiin maakuntiin.*

*Erotelkaa esityksenne suoritepäätöksessä kohdennettavien opiskelijavuosien määrästä ministeriön valmistelussa käyttämän jaottelun mukaisesti.*

*Työvoimakoulutukseen kohdennettavia opiskelijavuosia voivat saada ainoastaan ne koulutuksen järjestäjät, joilla on järjestämisluvassa myönnetty oikeus järjestää tutkintoja ja koulutusta myös työvoimakoulutuksena. Ne koulutuksen järjestäjät, joilla on järjestämisluvassa myönnetty oikeus järjestää tutkintoja ja koulutusta vain työvoimakoulutuksena, voivat suoritepäätöksellä saada ainoastaan työvoimakoulutukseen kohdennettavia opiskelijavuosia.*

*Mikäli olette laatineet esityksenne opiskelijavuosimäärien jakautumisesta yhdessä muiden alueella toimivien koulutuksen järjestäjien kanssa, merkitkää, kuinka monen muun alueella toimivan järjestäjän kanssa esitys on laadittu. Liittäkää mahdollinen yhteinen esitys tai kannanotto liitteeksi jäljempänä kohdan 10 mukaisesti. Ministeriö priorisoi koulutuksen järjestäjien esityksiä, jotka on ammatillisesta koulutuksesta annetun lain (531/2017) 124 §:n mukaisesti valmisteltu yhteistyössä muiden alueella toimivien koulutuksen järjestäjien kanssa.*

|  |  |  |  |  |  |  |
| --- | --- | --- | --- | --- | --- | --- |
| Maakunta tai maakunnat: | Suoritepäätöksessä jaettavat kohdentamattomat opiskelijavuodet (lkm) | Työvoimakoulutukseen kohdennettavat opiskelijavuodet, ilman riihen lisäystä (lkm) | Maahanmuuttajien koulutukseen kohdennettavat opiskelijavuodet (lkm) | Lisäpanostus nuorisotyöttömyyden vähentämiseen ja osaamistarpeisiin vastaamiseen, omaehtoinen koulutus (lkm) | Lisäpanostus nuorisotyöttömyyden vähentämiseen ja osaamistarpeisiin vastaamiseen, työvoimakoulutus (lkm) | Esitys on laadittu yhdessä muiden järjestäjien kanssa (järjestäjien lkm) |
| Etelä-Karjala |  |  |  |  |  |  |
| Etelä-Pohjanmaa |  |  |  |  |  |  |
| Etelä-Savo |  |  |  |  |  |  |
| Kainuu |  |  |  |  |  |  |
| Kanta-Häme |  |  |  |  |  |  |
| Keski-Pohjanmaa |  |  |  |  |  |  |
| Keski-Suomi |  |  |  |  |  |  |
| Kymenlaakso |  |  |  |  |  |  |
| Lappi |  |  |  |  |  |  |
| Pirkanmaa |  |  |  |  |  |  |
| Pohjanmaa |  |  |  |  |  |  |
| Pohjois-Karjala |  |  |  |  |  |  |
| Pohjois-Pohjanmaa |  |  |  |  |  |  |
| Pohjois-Savo |  |  |  |  |  |  |
| Päijät-Häme |  |  |  |  |  |  |
| Satakunta |  |  |  |  |  |  |
| Uusimaa |  |  |  |  |  |  |
| Varsinais-Suomi |  |  |  |  |  |  |

**Perustelut**

*Yllä oleva esitys tulee perustella jokaisen järjestäjän täyttämän kohdan osalta. Perusteluissa tulee huomioida kunkin osa-alueen opiskelijavuosien jaossa käytettävät kriteerit. Perusteluista tulee käydä ilmi, minkälaiseen koulutustarpeeseen esityksen opiskelijavuosimäärät vastaavat.*

**5. Suoritepäätöksessä jaettava kohdentamaton opiskelijavuosimäärä**

*Kohdentamattoman opiskelijavuosimäärän jaossa otetaan huomioon kaikki ammatillisen koulutuksen keskeiset kohderyhmät sekä alueiden osaamistarve. Osaamistarve voi perustua esimerkiksi äkilliseen rakennemuutokseen tai työ- ja elinkeinoelämän osaamistarpeeseen sekä liiketoiminnan kasvuun ja kehittymiseen. Tällaiseen tarpeeseen voidaan vastata huolehtimalla myös työelämässä olevan väestön ammatillisen osaamisen kehittämisestä tai suuntaamisesta tarpeen mukaisesti uudelle alalle.*

|  |
| --- |
|  |

**6. Työvoimakoulutukseen kohdennettava opiskelijavuosimäärä, ilman budjettiriihen lisäystä**

*Työvoimakoulutuksen opiskelijavuodet on tarkoitus kohdentaa työvoimakoulutuksen kohderyhmien ja alueiden osaamistarpeiden mukaan.*

|  |
| --- |
|  |

**7. Maahanmuuttajien koulutukseen kohdennettava opiskelijavuosimäärä**

*Maahanmuuttajien koulutuksen opiskelijavuodet on tarkoitus kohdentaa erityisesti työikäiselle vieraskieliselle väestölle, jolta puuttuu perusasteen jälkeinen tutkinto.*

|  |
| --- |
|  |

**8. Lisäpanostus nuorisotyöttömyyden vähentämiseen ja osaamistarpeisiin vastaamiseen, budjettiriihen lisäys omaehtoiseen koulutukseen**

*Lisäpanostus kohdennetaan erityisesti työttömille tai työttömyysuhanalaisille nuorille. Kohderyhmään kuuluvat sekä vailla perusasteen jälkeistä tutkintoa olevat että tutkinnon jo suorittaneet nuoret, joiden työllistymisedellytyksiä ammatillisella koulutuksella voidaan parantaa.*

*Tarjontaa tulee kohdentaa aloille, joilla on työvoimatarvetta (mm. rakentaminen, talotekniikka ja logistiikka, teknologiateollisuus) ja se voi olla tutkinnon suorittamiseen tähtäävää pitkäkestoista koulutusta tai nopeaa työllistymistä ja rekrytointia edistävää lyhytkestoista ”täsmäkoulutusta” (mm. tutkinnon osat, tutkintoon johtamaton koulutus).*

|  |
| --- |
|  |

**9. Lisäpanostus nuorisotyöttömyyden vähentämiseen ja osaamistarpeisiin vastaamiseen, budjettiriihen lisäys työvoimakoulutukseen**

*Lisäpanostus kohdennetaan erityisesti työttömille tai työttömyysuhanalaisille nuorille. Kohderyhmään kuuluvat sekä vailla perusasteen jälkeistä tutkintoa olevat että tutkinnon jo suorittaneet nuoret, joiden työllistymisedellytyksiä ammatillisella koulutuksella voidaan parantaa.*

*Tarjontaa tulee kohdentaa aloille, joilla on työvoimatarvetta (mm. rakentaminen, talotekniikka ja logistiikka, teknologiateollisuus) ja se voi olla tutkinnon suorittamiseen tähtäävää pitkäkestoista koulutusta tai nopeaa työllistymistä ja rekrytointia edistävää lyhytkestoista ”täsmäkoulutusta” (mm. tutkinnon osat, tutkintoon johtamaton koulutus).*

|  |
| --- |
|  |

**10. Koulutuksen järjestäjien yhteinen esitys**

*Jos olette laatineet yhteisen esityksen suoritepäätöksessä kohdennettavien opiskelijavuosimäärien jakautumisesta maakunnan tai muun maakuntaa suppeamman alueen koulutuksen järjestäjien kesken, voitte liittää oman esityksenne mukaan yhdessä hyväksytyn esityksen. Kuvatkaa alle lyhyesti yhdessä laaditun esityksen sisältö ja liittäkää esitys mukaan kirjaamoon lähetettävään versioon.*

|  |
| --- |
|  |

**11. Yhteinen esitys on valmisteltu yhteistyössä seuraavien koulutuksen järjestäjien kanssa:**

*Luetelkaa alle ne koulutuksen järjestäjät, joiden kanssa yhteinen esitys on laadittu:*

|  |
| --- |
|  |

**12. Muuta lisättävää:**

|  |
| --- |
|  |

**Päiväys ja allekirjoitus:**

|  |
| --- |
|  |